
Dr. Tóth Csaba
Vas megyében születtem. Oroszországban, Szentpéterváron a Kirov Katonaorvosi Akadémia Repülőorvosi Szakán kezdtem orvostudományi tanulmányaimat. 1996-ban fejeztem be az egyetemet már Szegeden. Az egyetemi évek alatt több tudományos intézetben voltam alkalmazott, ill. megbízott témafelelős. Így dolgoztam vírusszerológiai laborban, biokémiai intézetben enzimkutatásokban (biokémiai anyagok katalizátorai az enzimek) és cardiopleg oldatok (szívátültetés során használt oldat) kifejlesztésében. Genetikai laboratóriumban is megfordultam, ahol rovarölő szerek kromoszómákra gyakorolt mutagén hatását tanulmányoztam. Az egyetem utolsó éve alatt az országban elsőként indítottam el egy drogprevenciós programot Szegeden. 1996 és 2001 között mentőorvosként, majd intenzív terápiás orvosként dolgoztam. 2001 és 2006 között a gyógyszeriparban helyezkedtem el orvoslátogatóként, majd eladási- és reklámvezetőként. Erre az időszakra úgy tekintek, mint a tanmesékben a világot látni elinduló fiú megpróbáltatásaira, és amely a gyógyításhoz való viszonyomat is alapvetően meghatározta belgyógyászként és háziorvosként is. Tisztában vagyok a gyógyszerek jelentőségével pozitív és negatív értelemben is. Háziorvosi praxisban dolgozom. Négy nyugat-magyarországi kis faluban látok el orvosi feladatokat. E mellett paleo-orvoslással foglalkozom. 2011 januárjától ellátom a Kárpát-medencei Magyar Táplálkozástudományi Egyesület elnöki tisztét.

Belgyógyászati és háziorvosi praxisom során élesen tapasztalnom kellett korlátaimat. Bizonyos betegségek halmozódása és az utóbbi időben való rendkívüli elszaporodása az okok keresésére ösztönzött. Azt is észrevettem, hogy a betegségek jelentős részét nem tudom meggyógyítani, tehát a beteg, beteg marad és én havonta, mint egy szatócsboltban írom fel a gyógyszereket. A betegek pedig nem gyógyulnak, egyre többen lesznek.
Az okok és az erkölcsi megnyugvás útjait keresve jutottam el a táplálkozástudomány problémáihoz, majd találtam rá L. Cordain és legfőképpen Szendi Gábor (neki, egyszer rendkívül sokat köszönhet majd az orvostudomány) révén a paleolit táplálkozásra.

2010 nyara óta paleolit módszerekkel gyógyítom a betegeimet, aminek következtében számtalan problémára találtam megoldást. Tapasztalatom szerint a táplálkozási rendszerbetegségek nagyon jól gyógyulnak a paleolit étrendre. A gyógyszerek jelentős része kikapcsolható, és inzulinos cukorbetegeim sorra teszik le inzulinjukat (már akit diabetológusa mindenféle alap és tudás nélkül nem próbál halálos fenyegetőzésekkel elijeszteni a paleolit diétától). De rendkívül jó tapasztalataim vannak más betegségeknél is.

Írásai: http://www.tenyek-tevhitek.hu/dr-toth-csaba-paleo-orvos.htm című honlapján találhatóak.

Az alábbi betegségek gyógyíthatók a paleolit étrenddel:
cukorbetegség (meg lehet belőle gyógyulni);
allergiák minden formája (örökre megszabadulhat tőle, gyógyszer nélkül);
magas vérnyomás;
ekcémák minden fajtája;
psoriasis;
bizonytalan hasi panaszok;
autoimmun betegségek;
migrén;
depresszió;
vérszegénység;
bizonyos szívritmuszavarok;
reflux betegség;
meddőség bizonyos esetei.
